El Greco

Domenikos Theotokopoulos (), mnogo poznatiji po španskom nadimku El Greco (Grk), bio je slikar, skulptor i arhitekta španske renesanse. Prije nego što je postao španski useljenik, na svom rodnom ostrvu Kreti izučavao je bizantijski umjetnički stil u slikarstvu. Kasnije  se preselio u Veneciju gdje je izučavao slikarsku vještinu kod Tiziana. Za vrijeme njegovog boravka u Veneciji došao je u dodir sa slikarskim stvaralaštvom Tintoretta koje je imalo veliki utjecaj na njega. Iz Venecije preselio se u Rim gdje je nastavio sa svojim slikarskim stvaralaštvom. Do 1557. godine preselio se u Toledo, Španija gdje je i ostvario najveći dio svog slikarskog stvaralaštva. 
Utjecao je na mlađe generacije španskih slikara poput Bartoloméa Estebana Murilla, Diega Velázqueza i druge.
El Greco se smatra jednim od najvećih vizionarskih umjetnika i posljednjim, a možda i najvećim manirističkim slikarom.The Dictionary of 1001 Famous People, Samuel Nisenson, izdavač The Lion Press Inc., New York City, NY, Library of Congress Catalog Card No. AC66-10871, objavljena 1966. godine, str. 119

 Život 
El Greco rođen je na Kreti, koja se u tom periodu nalazila pod mletačkom vlašću. Mnogi detalji iz njegovog djetinjstva ostaju nepoznati, njegova prva djela nisu preživjela ali je najvjerovatnije slikao u bizantijskom stilu, koji je u to doba bio popularan na Kreti. Poslije 1560. godine, još kao mladić, odlazi u Veneciju gdje se susreo sa slikarstvom Tizijana i Tintoretta. Oko 1570. odlazi u Rim gdje studira djela Michelangela. 1577. godine preselio se u Toledo u Španiji, gdje je ostao sve do smrti. Po dolasku u Španiju radi slike za crkvu Santo Domingo el Antiguo i postaje jedan od najznačajnijih slikara oltara.

El Greco nikada nije zaboravio svoje grčko porijeklo, obično je svoja platna potpisivao grčkim slovima i punim imenom, Δομίνικος Θεοτοκόπουλος. Sahranjen je u kapeli toledske crkve Santo Domingo el Antiguo. Inspirirao je i jednog od najvećih slikara 20. vijeka - Pabla Picassa.

 Djela 
Na El Greca je najprije utjecalo kršćanski motivi bizantske ikonografije, koje je on kasnio upotpunio manirističkim oblicima od Michelangela i neprirodnim Tintorettovim bojama. El Greco uzima boju kao najvažniji element slikarstva, i daje joj prednost nad crtežom. Njegova djela sumračnih tonova, mističnog ugođaja, izduženih lica i vijugavih figura predstavljaju spoj bizantskog ikonopisa i zapadnjačke kasne renesanse stvarajući jedinstven maniristički stil. Često je slikao prizore iz Kristova života, pejzaže Toleda kao i portrete. 

Pored slikarstva, El Greco je bio i vješt arhitekt i skulptor. Za bolnicu de la Caridad El Greco je uradio niz skulptura od drveta, koje nisu sačuvane. 

 Galerija 

 Vanjski linkovi 
 Artble - El Greco Biography, Style and Artworks 
 El Greco – The Complete Works  
 El Greco
 Tour: El Greco (Spanish, 1541–1614) 

 Reference 

Kategorija:Rođeni 1541.
Kategorija:Umrli 1614.
Kategorija:Španski slikari
Kategorija:Maniristički slikari